open-index/open-wikipedia-markdown huggingface dataset:
ऊदल

**ऊदल** बुन्देलखण्ड (महोबा) के एक वीर  योद्धा थे जिनकी वीरता की कहानी आज भी उत्तर-भारत के गाँव-गाँव में गायी जाती है। जगनिक ने आल्ह-खण्ड नामक एक काव्य रचा था उसमें इन वीरों की गाथा वर्णित है।

कालिंजर तथा महोबा के चन्द्रवंशी शासक परमर्दिदेव थे। आल्ह-खण्ड के रचयिता जगनिक इन्हीं के दरबारी कवि थे। इन्हें राजा परमाल भी कहा जाता है। आल्हा लोकगाथा के प्रसिद्ध वीर नायक आल्हा और ऊदल इन्हीं के दरबार के दो वीर सामन्त थे जिन्होंने बहादुरी के साथ बावन लड़ाइयों में भाग लिया था। ऊदल आल्हा का सगा छोटा भाई था परन्तु आल्हा से अधिक बहादुर था। बावन लड़ाइयों में से तेइस का नेतृत्व अकेले ऊदल ने ही किया था। महोबा में ऊदल की प्रतिमा स्थापित है जिसका चित्र यहाँ दिया जा रहा है।

पं० ललिता प्रसाद मिश्र ने अपने ग्रन्थ **आल्हखण्ड** की भूमिका में आल्हा को युधिष्ठिर और ऊदल को भीम का साक्षात अवतार बताते हुए लिखा है -
*"यह दोनों वीर अवतारी होने के कारण अतुल पराक्रमी थे। ये प्राय: १२वीं विक्रमीय शताब्दी में पैदा हुए और १३वीं शताब्दी के पुर्वार्द्ध तक अमानुषी पराक्रम दिखाते हुए वीरगति को प्राप्त हो गये। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। [[प्रथम विश्वयुद्ध|यूरोपीय महायुद्ध]] में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।"*

आल्हा छन्द में लिखी आल्हखण्ड की ये पंक्तियाँ तो आज भी नौजवानों में जोश भर देती हैं:

*"बारह बरस लौ [[कुत्ता|कूकर]] जीवै, अरु सोरह लौ जियै [[सियार]]। बरस अठारह [[क्षत्रिय|क्षत्री]] जीवै, आगे जीवै को धिक्कार॥"*

## सन्दर्भ

## इन्हें भी देखें
* प्रथम विश्वयुद्ध
* आल्हा-ऊदल

श्रेणी:लोक संस्कृति
श्रेणी:बुंदेलखंड
श्रेणी:आदिकालीन हिंदी साहित्य
श्रेणी:आदिकालीन साहित्यिक चरित्र
श्रेणी:ऐतिहासिक वीर गाथाएँ
परमर्दिदेव

**परमर्दिदेव** एक भारतीय शासक, जिसने महोबा, जेजाकभुक्ति में अपनी राजधानी से भारत के कई भूभागों पर शासन किया था। 

श्रेणी:आदिकालीन साहित्यिक चरित्र
कुज़्को

|
|}
**कुज़्को** (स्पैनिश: Cusco, क्वेशुआ: Qusqu) पेरू के दक्षिणपश्चिम में एण्डीज़ पर्वतमाला की घाटी उरुबाम्बा में बसा एक शहर है। यह कुज़्को क्षेत्र और कुज़्को प्रांत दोनों की राजधानी है। शहर की वर्तमान आबादी 348,935 है, जो पिछले 20 साल पहले की जनसंख्या का लगभग तीन गुना है। यह कुज़्को के पूर्वी छोर पर स्थित है और समुद्र तल से इसकी ऊंचाई 3,300 मीटर (11,000 फीट) के आसपास है। कुज़्को इंका साम्राज्य की ऐतिहासिक राजधानी है और 1983 में यूनेस्को द्वारा इसे एक विश्व धरोहर स्थल घोषित किया गया है। यह दक्षिण अमेरिका का एक प्रमुख पर्यटन स्थल है और लगभग दस लाख पर्यटक प्रति वर्ष यहां आते हैं। पेरू के संविधान द्वारा यह पेरू की ऐतिहासिक राजधानी के रूप में निर्दिष्ट है।

## सन्दर्भ
जल सर्वेक्षण

right|thumb|250px|निजी सर्वेक्षण पोत-नेप्च्यून

**जल सर्वेक्षण** या **हाइड्रोग्राफिक सर्वे** सागर का वैज्ञानिक मानचित्र होता है, जिसमें सागर की गहराई, उसकी आकृति, उसका तल, उसमें किस दिशा से और कितनी धाराएं बहती हैं, का ज्ञान होता है। इसके साथ ही उसमें आने वाले ज्वारों का समय और परिमाण भी पता लगाया जाता है। झीलों और नदियों का जल सर्वेक्षण केवल उस स्थिति में किया जाता है जब उनमें जहाज चलते हों। इससे अभियांत्रिकी और नौवहन के काम में सहायता मिलती है। जल सर्वेक्षण में पानी की वर्तमान मात्र और रिजर्वायर के के बारे में जानकारी मिलती है। 

जल सर्वेक्षण सागर की तह में होने वाले दैनिक परिवर्तनों के और इसके अंदर के रहस्यों के ज्ञान हेतु किया जाता है। इस सर्वेक्षण की सहायता से समुद्र में मौजूद खनिजों, धातुओं, गैस आदि के भंडार पता लगाने में मदद मिलती है। साथ-साथ ही समुद्र के भीतर केबल, पाइपलाइन बिछाने, ड्रेजिंग जैसे कार्यो के लिए उसमें लगातार होने वाले परिवर्तनों के बारे में जानकारी करना बेहद आवश्यक हो जाता है। भारत में पहली बार नौसैनिक जल सर्वेक्षण विभाग, जो मैरीन सर्वे ऑफ इंडिया के नियंत्रण में था, की स्थापना १७७० में ईस्ट इंडिया कंपनी ने की थी। १८७४ में कैप्टन डुंडस टेलर ने मेरीन सर्वे ऑफ इंडिया को कोलकाता में स्थापित किया। १९४७ में भारत की स्वतंत्रता उपरान्त इस विभाग को मेरीन सर्वे ऑफ इंडिया के अन्तर्गत्त कर दिया गया। इसके बाद इसे १९५४ में देहरादून में स्थापित किया गया और इसका नाम नौसैनिक जल सर्वेक्षण कार्यालय (*नेवल हाइड्रोग्राफिक ऑफिस*) कर दिया गया। इसके बाद में १९९६ में इसका नाम *नेशनल हाइड्रोग्राफिक ऑफिस* कर दिया गया। **नेशनल हाइड्रोग्राफिक सर्वे** मार्च १९९९ में आईएसओ ९००२ का स्तर प्रदान किया गया।

## सन्दर्भ

:*इन्हें भी देखें*: अंतरराष्ट्रीय जल सर्वेक्षण संगठन
## बाहरी कड़ियाँ
* इंडियन नेशनल हाइड्रोग्राफिक डिपार्टमेंट
* एन.ओ.ए.ए. आधिकारिक जालस्थल
* एन.ओ.ए.ए. हाइड्रोग्राफिक जालस्थल
* अंतरराष्ट्रीय जल सर्वेक्षण संगठन
* हाइड्रोग्राफिक ब्लॉगपोस्ट
* भारतीय सर्वेक्षण विभाग का सागरीय सर्वेक्षण विभा

श्रेणी:जलमापन
संख्याबोध

गणित की शिक्षा में **संख्याबोध** (number sense) का अर्थ है - संख्याओं का अंत:प्रज्ञात्मक (intuitive) समझ या बोध। संख्याओं के बोध में संख्याएँ, उनका परिमाण, उनका परस्पर सम्बन्ध (छोटा, बड़ा आदि), तथा उन पर संक्रिया (operations) करने से वे कैसे प्रभावित होते हैं; आदि सभी चीजें सम्मिलित हैं।

शोधकर्ता यह मानते हैं कि बच्चों की आरम्भिक शिक्षा में संख्याबोध का अत्यन्त महत्व है। इसलिये बच्चों के संख्याबोध को विकसित करने के लिये उपयुक्त शैक्षणिक विधियों के निर्माण एवं उनके परीक्षण पर बहुत से अनुसंधान कार्य चल रहे हैं।

## संख्याबोध के प्रमुख तत्व
जैसा कि उपर कहा गया है, संख्याबोध के अन्तर्गत बहुत सी बातें आतीं है - परिमाण, तुलना, मापन, संख्या का लगभग मान बताना (rounding), प्रतिशत एवं आकलन करना। इसके साथ ही -

:* बड़ी संख्याओं का अनुमान एवं उनका तर्कसंगत 'लगभग' मान निकालना (approximation);
:* इस बात का न्याय करना कि किसी दी हुई परिस्थिति में किसी संख्या के मान में कितनी शुद्धता चाहिये;
:* प्रतिशत और दशमलव से जुड़ी हुई आम जीवन की गणितीय समस्याये हल करना;
:* संख्या का मोटा मान निकालना (rounding) (बड़ी संख्याओं को उनके मोटे मान के रूप में लिखने के पीछे क्या तर्क है; तथा उनकी परस्पर तुलना करने की क्या सीमाएँ हैं - इन्हे समझना);
:* किसी स्थिति के लिये सर्वाधिक उपयुक्त मापन की ईकाई चुनने का बोध

## हर तरफ संख्याएं ही संख्याएं
संख्याएं हमारे जीवन के ढर्रे को निर्धरित करती हैं। एक आम आदमी के जीवन की निम्नांकित स्थितियों को देखिए:

1. सवेरे-सवेरे अलार्म घड़ी की आवाज एक दफ्तर जाने वाले को जगाती है। ‘‘छह बज गए; अब उठना चाहिए।’’ इस तरह उस व्यक्ति की दिनचर्या की शुरूआत होती है।

2. बस में कंडक्टर यात्री से कहता है : ‘‘चालीस पैसे और दीजिए।’’

यात्री : ‘‘क्यों मैं तो आपको सही भाड़ा दे चुका हूं।’’

कंडक्टर : ‘‘भाड़ा अब 25 प्रतिशत बढ़ गया है।’’ यात्री : ‘‘अच्छा, यह बात है।’’

3. एक गृहिणी किसी महानगर में दूध के बूथ पर जा कर कहती है, ‘‘मुझे दो लीटर वाली एक थैली दीजिए।’’

‘‘मेरे पास दो लीटर वाली थैली नहीं है।’’

‘‘ठीक है, तब एक लीटर वाली एक थैली और आधे-आधे लीटर वाली दो थैलियां ही आप मुझे दे दीजिए।’’

4. एक रेस्तरां में बिल पर नजर दौड़ाते हुए एक ग्राहक कहता है : ‘‘वेटर ! तुमने बिल के पैसे ठीक से नहीं जोड़े हैं। बिल 9.50 की बजाए 8.50 
रु. का होना चाहिए।’’

‘‘मुझे अफोसस है, श्रीमान् !’’

ये कुछ ऐसी स्थितियाँ हैं जो संख्याओं के रोजमर्रा के जीवन में इस्तेमाल को दर्शाती हैं। जीवन के कुछ ऐसे क्षेत्रों में भी संख्याओं की अहमियत है जो इतने आम नहीं माने जाते। किसी धावक के समय में 0.001 सैकिंड का अंतर भी उसे स्वर्ण दिला सकता है या उसे इससे वंचित कर सकता है। किसी पहिए के व्यास में एक सेंटीमीटर के हजारवें हिस्से जितना फर्क उसे किसी घड़ी के लिए बेकार कर सकता है। किसी व्यक्ति की पहचान के लिए उसका टेलीफोन नंबर, राशन कार्ड पर पड़ा नंबर, बैंक खाते का नंबर या परीक्षा का रोल नंबर मददगार होते हैं।

## इन्हें भी देखें
* संख्या की कोटि (Order of magnitude)
* Rounding error
* संख्या सिद्धान्त

## सन्दर्भ


## बाहरी कड़ियाँ
* Number Worlds - a site with number sense development materials

श्रेणी:शैक्षिक मनोविज्ञान
श्रेणी:मनोविज्ञान
के राधाकृष्णन

डॉक्टर **के. राधाकृष्णन** (जन्म-29 अगस्त 1949) एक प्रमुख एवं प्रसिद्ध भारतीय वैज्ञानिक हैं तथा भारतीय अंतरिक्ष अनुसंधान संगठन (इसरो) के अध्यक्ष रह चुके हैं। उनके मार्गदर्शन में इसरो ने मंगलयान को प्रथम प्रयास में ही मंगल तक पहुँचाने का करिश्मा कर दिखाया। डॉ॰ राधाकृष्णन ने 30 अक्टूबर को डॉ॰ जी माधवन नायर की सेवानिवृत्ति के पश्चात् उनका स्थान लिया था।
 
डॉ॰ राधाकृष्णन ने केरल विश्वविद्यालय से 1970 में इलेक्ट्रिकल इंजीनियरिंग किया है। इन्होंने इसरो में अपना कार्यकाल विक्रम साराभाई स्पेस सेंटर, तिरुवनंतपुरम में एवियॉनिक्स इंजीनियर के रूप में 1971 से शुरू किया। वे विक्रम साराभाई स्पेस सेंटर के डायरेक्टर रह चुके हैं।

डॉ॰ राधाकृष्णन ने बतौर इसरो अध्यक्ष अपनी पहली प्राथमिकता साल के अंत में उड़ने वाले जीएसएलवी के लिए स्वदेशी क्रायोजेनिक इंजन को तैयार करना बताया था और अपने इस उद्देश्य में वे सफल भी रहे।
 

उनके मार्गदर्शन में भारत ने सफलतापूर्वक मंगल की कक्षा में अपना उपग्रह स्थापित करने में सफलता पाई।
 

## सन्दर्भ

राधाकृष्णन, के
श्रेणी:भारतीय अंतरिक्ष अनुसंधान संगठन
श्रेणी:1949 में जन्मे लोग
श्रेणी:जीवित लोग
श्रेणी:भारत के अंतरिक्ष वैज्ञानिक
श्रेणी:केरल के लोग
पॉप अप विज्ञापन

**पॉप अप [[विज्ञापन]]** इंटरनेट उपयोक्ताओं को आकर्षित करने के लिए बनाये गए ऑनलाइन विज्ञापन का एक तरीका है। कई बार उपयोक्ताओं के द्वारा वांछित जालस्थल खुलने के साथ ही एक विज्ञापन विंडो भी खुलती है, उसे ही पॉपअप कहते हैं। कई बार विज्ञापनों के अलावा वेबपेज पर माउस के कहीं और क्लिक करने से भी पॉपअप आ जाते हैं। इंटरनेट पर इन विज्ञापनों की प्रोग्रामिंग जावास्क्रिप्ट के द्वारा की जाती है। कई बार किसी वेबसाइट पर जाते हुए इतने अधिक पॉप अप्स खुल जाते हैं, कि काम करना मुश्किल हो जाता है। कुछ पॉप-अप काम के होते हैं, जैसे यदि किसी चित्र पर क्लिक करते हैं उसका बड़ा रूप देखने के लिए, तो वह पॉप-अप विंडो में खुल सकता है, या कोई सूचना प्रारूप भी किसी दूसरी पॉप अप विंडो में खुल सकता है। वहीं कुछ पॉप-अप विंडो में अनुपयुक्त सामग्री भी हो सकती है या अनचाहे ही कंप्यूटर पर कुछ खतरनाक सॉफ़्टवेयरों (जिन्हे स्पाईवेयर या ऐडवेयर कहा जाता है) को डाउनलोड करने के लिए मार्ग बन सकती हैं। ये पॉपअप विंडो कई प्रकार की होती हैं। 
* **जनरल ब्राउजर पॉप-अप**
जनरल ब्राउजर पॉप-अप साधारण पॉप-अप होते हैं, जो किसी जालस्थल के खुलने के साथ ही खुल जाते हैं और कई बार तो इनकी संख्या इतनी अधिक हो जाती है कि साइट पर कुछ पढ़ना भी मुश्किल हो जाता है। साथ ही रैम पर भी अतिरिक्त स्थान घेरते हैं।

* **स्पाइवेयर पॉपअप**
स्पाइवेयर पॉपअप खतरनाक पॉप अप होते हैं, जो किसी सीडी या इंटरनेट आदि द्वारा कोई सॉफ्टवेयर स्थापित करते समय कंप्यूटर में आ जाते हैं। ये स्पाईवेयर वायरस इतने खतरनाक होते हैं कि कभी-कभी इनके माध्यम से कंप्यूटर के आवश्यक डाटा तक चुरा लिए जा सकते हैं। इसके साथ ही इनके माध्यम से किसी कंप्यूटर की इंटरनेट प्रयोग पर भी नजर रखी जा सकती है। इसके अलावा यह कंप्यूटर की हार्ड ड्राइव की काफी जगह भी घेरते हैं। इस तरह ये कंप्यूटर की गति भी धीमी कर देते हैं।

कई वेब ब्राउजर होते हैं जिनमें पॉपअप विंडोज़ को ब्लॉक करने का विकल्प दिया होता है। फायरफॉक्स एक्स्प्लोरर में जनरल ब्राउजर पॉपअप को ब्लॉक करने के लिए, टूल मेन्यु खोलने करने के बाद ऑप्शन में जाकर, कंटेंट में ब्लॉक अप विंडोज कर सकते हैं। माइक्रोसॉफ्ट विंडोज इंटरनेट एक्सप्लोरर में टूल मेन्यु में पॉप ब्लॉकर में टर्न ऑन पॉपअप ब्लॉकर पर क्लिक करें। ओपेरा पहला ब्राउजर था, जिसने पॉपअप ब्लॉक करने का विकल्प दिया था। 

इसके अलावा गूगल टूलबार स्थापित होने पर उसमें भी पॉप ब्लॉकर उपलब्ध होता है।

## सन्दर्भ

## बाहरी कड़ियाँ

* इंटरनेट पॉप अप्स को कैसे रोकें - विकि हाओ में प्रविष्टि
* पॉप अप विज्ञापन प्रकाशकों की जेब भरते हैं

श्रेणी:सूचना प्रौद्योगिकी
श्रेणी:अंतरजाल
श्रेणी:विज्ञापन
श्रेणी:हिन्दी विकि डीवीडी परियोजना
लाइबेरियाई डॉलर

**डॉलर** (मुद्रा कोड LRD) 1943 से लाइबेरिया की मुद्रा है। यह 1847 से 1907 के बीच भी देश की मुद्रा थी। इसे सामान्य तौर पर डॉलर चिह्न $, या विकल्प के तौर पर अन्य डॉलर मुद्राओं से अलग बताने के लिए L$ का उपयोग किया जाता है। यह सौ सेंट्स में विभाजित है।

श्रेणी:मुद्रा
बुडानिया

**बुडानिया** एक जाट गोत्र का नाम है जो भारत के राजस्थान और हरियाणा प्रान्त में मिलते हैं। राजस्थान में  चूरु, सीकर, झुन्झुनूं, जयपुर, हनुमानगढ, जोधपुर जिलों में मिलते हैं। हरियाणा में भिवानी मे देवराला,भट्टू कलां, दरबा, सिरसा, आदमपुर में मिलते हैं।

## इतिहास
गोत्र का नाम बुडिया राज्य के नाम से होना बताया गया है। स्थानीय परम्परा के अनुसार यह नाम बुधा जी के नाम से बताया गया है। बुधाजी का एक मन्दिर चिचरोली गांव तह्सील खेतडी में स्थित है। ठाकुर देशराज ने मेगष्थनिज़ की पुस्तक इंडिका में वर्णित Ordabae से बुड़िया की पहचान की है।

## सन्दर्भ


श्रेणी:भारतीय जाति
श्रेणी:हिन्दू धर्म
अडूर भवानी

मलयालम फिल्मों की प्रसिद्ध अभिनेत्री। 25 अक्टूबर 2009 को इनका केरल के पटनमथिट्टा जिले के अडूर में 82 वर्ष की आयु में निधन हो गया। 
## जीवन वृत
## फिल्मी जीवन

चार दशक के लंबे कैरियर में उन्होंने 300 से अधिक फिल्मों में अभिनय किया। उन्हें पहली बार अभिनेता और निर्देशक तिक्कुरूस्सि सुकुमारन ने अपनी फिल्म सरियो थेट्टो में अभिनय का मौका दिया। इस फिल्म में उनके काम की बहुत सराहना हुई। उनकी आखिरी फिल्म सुतुराम अय्यैर सीबीआई थी। उन्होंने कई नाटकों और धारावाहिकों में भी काम किया।

## पुरस्कार/सम्मान
* 1969 में उन्हें कल्लिाचेल्लमा फिल्म के उनके अभिनय के लिए पहली बार राज्य फिल्म पुरस्कार मिला।

श्रेणी:अभिनेत्री
श्रेणी:२००९ में निधन
श्रेणी:1927 में जन्मे लोग
पेरिस स्टॉक एक्सचेंज

**पेरिस स्टॉक एक्सचेंज** पैरिस का स्टॉक एक्स्चेंज है।

श्रेणी:स्टॉक एक्स्चेंज
श्रेणी:पेरिस
श्रेणी:यूरोप के शेयर बाज़ार
छद्म विज्ञान

**छद्म विज्ञान** () एक ऐसे प्रतिपादन, आस्था या प्रथा को कहते हैं जिसे विज्ञान की भांति  प्रस्तुत किया जाता है, किंतु जो वैज्ञानिक विधि का पालन नहीं करता है। यदि अध्ययन के किसी विषय को वैज्ञानिक विधि के मानदण्डों के संगत प्रस्तुत किया जाए, किंतु वह इन मानदण्डों का पालन नहीं करे तो उसे छद्म विज्ञान कहा जा सकता है। छद्म विज्ञान हानिकारक हो सकता है। उदाहरण -  पाश्चात्य में विज्ञान का विकास नहीं हुआ था तो वहां पर छद्म विज्ञान चला करता था जो कि आज तक कुछ कुछ चला करता है। यह मानना कि विज्ञान विरोधी टीके छद्म वैज्ञानिक अध्ययन प्रस्तुत करते हैं जो टीकों की सुरक्षा पर गलत तरीके से सवाल उठाते हैं। बिना किसी सक्रिय तत्त्व के होम्योपैथिक उपचार को घातक बीमारियों के उपचार के रूप में बढ़ावा दिया गया है। ऐलोपैथी की पद्धति कितनी वैज्ञानिक है यह संदेहपूर्ण है। 

छद्म विज्ञान के ये लक्षण हैं : अस्पष्ट, असंगत, अतिरंजित या अप्रमाण्‍य दावों का प्रयोग; दावे का खंडन करने के कठोर प्रयास की जगह पुष्टि पूर्वाग्रह रखना, विषय के विशेषज्ञों द्वारा जांच का विरोध और सिद्धांत विकसित करते समय व्यवस्थित कार्यविधि का अभाव। छद्म विज्ञान शब्द को अपमानजनक माना जाता है, क्योंकि ये सुझाव देता है किसी विषय को गलत या भ्रामक ढंग से विज्ञान दर्शाया जा रहा है। इसलिए, जिन्हें छद्म विज्ञान का प्रचार या समर्थन करते चित्रित किया जाता है, वे इस चित्रण का विरोध करते हैं।

आधुनिक विज्ञान की दृष्टि से विज्ञान अनुभवजन्य अनुसन्धान () से प्राकृतिक जगत में अंतर्दृष्टि देता है। इसलिए ये देव श्रुति, धर्मशास्त्र और अध्यात्म से बिलकुल अलग है। लेकिन प्राचीन विज्ञान की दृष्टि से नहीं। विज्ञान स्वयं विकास की अवस्था से गुजर रहा है। 

## सन्दर्भ

## बाहरी कड़ियाँ
* कैसे छद्म विज्ञान की पहचान करे

श्रेणी:विज्ञान
ज़्यूरिख स्टॉक एक्सचेंज

**ज़्यूरिख स्टॉक एक्सचेंज** ज़्यूरिख का स्टॉक एक्स्चेंज है।

श्रेणी:स्टॉक एक्स्चेंज
श्रेणी:ज़्यूरिख
श्रेणी:यूरोप के शेयर बाज़ार
ब्रह्माण्डविद्या

right|thumb|300px|हिन्दू मान्यता के अनुसार ब्रह्माण्ड का चित्रण
**ब्रह्माण्डविद्या** या **कॉस्मोलॉजी** खगोल विज्ञान की एक शाखा है, जिसमें ब्रह्माण्ड से जुड़ी तमाम बातों का अध्ययन किया जाता है। इसमें ब्रह्माण्ड के बनने की प्रक्रिया के बारे में भी जानकारी दी जाती है। बीसवीं शताब्दी में आए वैज्ञानिक बदलावों ने वैज्ञानिकों की ब्रह्माण्ड के बारे में दिलचस्पी बढ़ा दी। वैज्ञानिक उससे जुड़े तमाम रहस्यों को तलाशने लगे।

यह बीसवीं शताब्दी में कॉस्मोलॉजी के बारे में बढ़ती जिज्ञासा का ही प्रतिफल था कि वैज्ञानिकों ने ब्रह्माण्ड की उत्पत्ति से जुड़ी बिग बैंग सिद्धांत दे डाला। कॉस्मोलॉजी की शुरुआत एक तरह से आइंस्टीन के सामान्य सापेक्षता सिद्धांत के बाद से मानी जाती है। उससे पूर्व ब्रह्माण्ड के शुरुआत और अंत के बारे में कोई निश्चित धारणा नहीं थी।

आइंस्टीन ने कहा कि ब्रह्माण्ड में कुछ पदार्थ है। इसी सिद्धांत के आधार पर फ्रेडमेन ने अपना सिद्धान्त दिया जिसमें कहा कि ब्रह्माण्ड फैल रहा है या सिकुड़ रहा है। १९२७ में जॉर्ज लेमेत्री ने बिग बैंग थ्योरी देकर फ्रेडमेन के सिद्धांत की पुष्टि की। इसके बाद हबल के कॉस्मोलॉजिकल सिद्धांत ने बिग बैंग थ्योरी और फ्रेड के गैलैक्सी के नियम को आधार प्रदान किया। १९६५ में माइक्रोवेव की खोज और ब्रह्माण्ड की उत्पत्ति के नियम के बाद इस बात को माना जाने लगा कि वह फैल रहा है। माइक्रोवेव की खोज के दौरान यह बात भी सामने आई कि ब्रह्माण्ड के २५ प्रतिशत हिस्से में डार्क मैटर है जिसमे से केवल ४ प्रतिशत को ही देखा जा सकता है।

वैज्ञानिकों ने भी इस बात को माना कि विस्फोट से पहले ब्रह्माण्ड सिकुड़ा हुआ था। कॉस्मोलॉजी के मानक सिद्धान्त अनुसार ब्रह्माण्ड को विभिन्न समय में बांटा जा सकता है। इन्हें 'इपोस' कहते हैं। मोटे तौर पर कहा जाए तो फिजिकल कास्मोलॉजी के माध्यम से ब्रह्माण्ड के बड़े ऑब्जेक्ट मसलन गैलेक्सी, क्लस्टर और सुपरक्लस्टर के बारे में जनकारी मिलती है। कॉस्मोलॉजी की मदद से ब्लैक होल के बारे में जानने में मदद मिली। कॉस्मोलॉजी से यह भी देखा गया कि भौतिकी के नियम ब्रह्माण्ड में हर जगह समान हैं या नहीं|

## इन्हें भी देखें
* जॉर्ज लेमैत्रे
* ब्रह्माण्ड
* ब्रह्माण्ड पुराण
* नासदीय सूक्त

## बाहरी कड़ियाँ
* Cosmic Journey: A History of Scientific Cosmology from the American Institute of Physics
* Elden Ring Character Planner  by Exultico
* Project Cosmology A schematic for the cosmos (3D, interactive unification of scientific schematics)
* Introduction to Cosmology David Lyth's lectures from the ICTP Summer School in High Energy Physics and Cosmology

श्रेणी:खगोलशास्त्र
*
कुत्तों की नस्लों की सूची

[thumb|right|[चिवावा (कुता)|चिवावा मिक्स (सबसे छोटा कुत्ता) के साथ ग्रेट डेन (सबसे बड़ा कुत्ता)]]
हज़ारों सालों से कुत्तों का चयनात्मक तौर पर प्रजनन किया जाता रहा है। कभी एक ही वंश के कुत्तों के अन्तःप्रजनन द्वारा तो कभी बहुत अलग नस्ल के कुत्तों के मिश्रण द्वारा। यह प्रक्रिया आज भी जारी है। इस प्रक्रिया के परिणामस्वरूप संकर बीज की तरह विविध प्रकार के कुत्ते पैदा हो रहे हैं मसलन चिहुअहुआ से लेकर ग्रेट डेन तक। देखा जाये तो पृथ्वी पर कुत्ता ही एक ऐसा जानवर है, जिसके रूप-रंग में व्यापक भिन्नता पायी जाती है। 

यह सब कुत्तों के डीएनए में मनुष्य जाति की अपेक्षा लगभग दुगुने क्रोमोज़ोम होने की वजह से हुआ है। यह कुत्तों का डीएनए ही है जो उनके शारीरिक गठन और रूप-रंग की अत्यधिक विस्तृत भिन्नता को अनुमत करता है।
## नस्लों का वर्गीकरण
नस्लों का आम तौर पर वर्गीकरण जिस विशेष जाति से वह नस्ल विकसित की गयी है उसी के आधार पर किया जाता है। 
कुत्तों की मूल नस्लें इस प्रकार हैं: 
* साथी कुत्ते, 
* रक्षक कुत्ते,
* शिकारी कुत्ते,
* चरवाहे कुत्ते और 
* हिमगाड़ी के कुत्ते

इसके अलावा कुत्तों के कई अन्य प्रकार और उपप्रकार भी हैं। और विस्तृत व संपूर्ण सूची के लिये अंग्रेजी विकिपीडिया पर कुत्तों के प्रकारों की सूची और नस्ल समूह (कुत्ता) की सूची देखें। 

इनकी अन्य श्रेणियों में शामिल हैं:

* विलुप्त कुत्तों की नस्लें,
* एलर्जी अनुकूल कुत्तों की नस्लें,
* सबसे लोकप्रिय कुत्तों की नस्लें, 
* पुलिस कुत्तों की नस्लें,
* लड़ाकू कुत्तों की नस्लें,
* स्पिट्ज़
## नस्लों की विस्तृत सूची
निम्नलिखित सूची में "नस्ल" की एक प्रशस्त व्याख्या प्रयुक्त है। यहाँ सूचीबद्ध नस्लें, पंजीबद्ध नस्लों के रूप में लम्बे इतिहास वाली पारम्परिक नस्लें, अपने स्वयं की पंजीयन वाली दुर्लभ नस्लें, या अभी भी विकासाधीन नई नस्लें भी हो सकती हैं। इस सूची में कुत्ते को सबसे अधिक प्रयुक्त नाम के साथ केवल एक ही बार शामिल किया है। 




संकेत चिन्ह:
* NR - अनभिज्ञता 
* Ex. - विलुप्त

## सन्दर्भ

## बाहरी कड़ियाँ
* अमेरिकी केनेल क्लब
* 15 सबसे वफादार कुत्ता हिंदी में 
* आस्ट्रेलियन नेशनल केनेल काउंसिल 
* कनाडियन केनेल क्लब
* फ़ेडरेशन साइनोलॉजिक इण्टरनेशनल  
* द केनेल क्लब 
* न्यूज़ीलैंड केनेल क्लब
* यूनाइटेड केनेल क्लब
* रेयर ब्रीड नेटवर्क
* dogsindepth.com (कुत्तों से सम्बन्धित ऑनलाइन ज्ञानकोश)

श्रेणी:श्वान
लीबियाई दीनार

**लीबियाई दीनार** (अरबी: دينار‎) लीबिया की मुद्रा है। इसका आईएसओ कोड "LYD" है। दीनार 1000 दिरहाम (درهم) से समविभाजित है। इसे 1971 में पाउंड के स्थान पर जारी किया गया था। इसे लीबिया केन्द्रीय बैंक द्वारा जारी किया जाता है, जो बैंकिंग व्यवस्था और ऋण का भी निर्धारण करती है। विदेशी निवेश की देखरेख के लिए 1972 में लीबियन अरब फारेन बैंक का गठन किया गया था।

## सिक्के
वर्ष 1975 तक मिलिम्स (दिरहाम के बराबर) के नाम से पुराने सिक्के चला करते थे। 1975 में 1, 5, 10, 20, 50 और 100 मूल्यवर्ग दिरहाम जारी किए गए। इसके बाद 1979 में इन्हीं मूल्यवर्गों पर सिक्कों की दूसरी श्रृंखला जारी की गई। 2004 में ¼ और ½ दीनार के सिक्के जारी किए गए। 1, 5, 10 और 20 दिरहाम सिक्के विनिमय इकाई के तौर पर बहुत कम इस्तेमाल किए जाते हैं, हालांकि उनकी कानूनी मान्यता बरकरार है।

## बैंकनोट
वर्ष 1971 में ¼, ½, 1, 5 और 10 दीनार मूल्यवर्ग के बैंकनोट जारी किए गए। वर्ष 2002 में 20 दीनार का नोट शामिल किया गया। 2008 में सेंट्रल बैंक ऑफ लीबिया ने 50 दीनार के नए नोट जारी किए, जिसके पृष्ठ पर मुअम्मर अल-गद्दाफी का चित्र अंकित है।

## गैलरी

Image:Libya - half a dinar 2 - older design.jpg|
Image:Libya - half a dinar 1 - older design.jpg|
Image:Libya - half a dinar 2.jpg|
Image:Libya - half a dinar 1.jpg|
Image:Libyan_dinar_one_a.JPG|
Image:1_динар0001_r.JPG|
Image:Libya - 5 dinars 1.jpg|
Image:Libya - 5 dinars 2.jpg|
Image:Libyan bills.jpg|Collection of all of above


श्रेणी:मुद्रा
पनुन कश्मीर

**पनुन कश्मीर** कश्मीर के विस्थापित हिन्दुओं का संगठन है। इसकी स्थापना सन् १९९० के दिसम्बर माह में की गयी थी। इस संगठन की मांग है कि काश्मीर के हिन्दुओं के लिये कश्मीर घाटी से एक अलग राज्य का निर्माण किया जाय। ध्यातव्य है कि सन १९९० में कश्मीर घाटी से लगभग सम्पूर्ण हिन्दुओं को पाकिस्तान समर्थित इस्लामिक आतंकवाद के चलते घाटी से विस्थापित होना पड़ा था।

## बाहरी कड़ियाँ
* Panun Kashmir
* Panun Kashmir
* अपनी ही धरती पर शरणार्थी (दैनिक भस्कर)
* पनुन कश्मीर न्यूज लेटर विमोचित (जागरण)
* Jammu and Kashmir - The Tribune India

श्रेणी:जम्मू और कश्मीर
श्रेणी:भारत में विस्थापन
द्वयाधारी कूट

[thumb|'''Wikipedia''' शब्द का आस्की [आस्की|ASCII द्वयाधारी कूट द्वारा निरूपन]]
**द्वयाधारी कूट** या **बाइनरी कोड** (binary code) वह कूट है जिसमें दो संप्रतीक (प्राय: ० तथा १) वाले वर्णों का उपयोग किया जाता है। द्वयाधारी संख्या पद्धति अनेक द्वायाधारी कूटों में से एक है। कूटों की सहायता से किसी शब्द या संगणक आदेश (कम्प्यूटर इन्स्ट्रक्सन) को केवल दो ही संकेतों के माध्यम से निरूपित करने की सुविधा मिलती है। उदाहरणार्थ ८ बाइनरी अंकों के मेल से २५६ प्रतीकों को निरुपित किया जा सकता है। संगणन और संचार के क्षेत्र में द्विआधारी कूट का उपयोग अनेक तरह से आकड़ों (जैसे वर्णसमूह (कैरेक्टर स्ट्रिंग)), को लिखने के लिये किया जाता है। 

## बाहरी कड़ियाँ
* हार्वर्ड कप्यूटर साइंस लेक्चर ऑन बाइनरी इन कप्यूटिंग।

श्रेणी:कंप्यूटर
ब्रह्माण्ड (हिन्दू धर्म)

**ब्रह्माण्ड** शब्द का अर्थ खगोल से लिया जाता है। अगर हम‌ भौतिक रूप से ब्रह्माण्ड को समझना चाहें तो हम ब्रह्माण्ड को सरल भाषा में ऐसे परिभाषित कर सकते हैं कि ब्रह्माण्ड वो है जिसके क्षेत्र में सम्पूर्ण ग्रह, उपग्रह्, तारे आदि स्थित हैं और इस क्षेत्र के अस्तित्व का मूल आधार वो सारे तत्व हैं, जिनके द्वारा ब्रह्माण्ड में स्थित सम्पूर्ण ग्रह, उपग्रह्, तारे आदि निर्मित हैं। ब्रह्माण्डीय क्षेत्र और सम्पूर्ण ग्रह, उपग्रह्, तारों आदि के मध्य मात्र इतना सा अन्तर है कि ब्रह्माडीय क्षेत्र, तत्वों के "मूल" रूप से निर्मित है जोकि स्वतन्त्र हैं, जबकि सम्पूर्ण ग्रह, उपग्रह्, तारे आदि इन्हीं तत्वों के किसी कारणवश आपस में जुडने और जुड़ कर टुटने से निर्मित हैं।

## सनातन धर्म के अनुसार
### [[विष्णु पुराण]] के अनुसार वर्णन
* यह ब्रह्माण्ड कपित्थ (कैथे) के फ़ल की भांति, अण्डकटाह से घिरा हुआ है। 
* यह कटाह अपने से दस गुने परिमाण के जल से घिरा हुआ है।
* यह जल अपने से दस गुने परिमाण के अग्नि से घिरा हुआ है।
* यह अग्नि अपने से दस गुने परिमाण के वायु से घिरा हुआ है।
* यह वायु अपने से दस गुने परिमाण के आकाश से घिरा हुआ है।
* यह आकाश अपने से दस गुने परिमाण के तामस अंधकार से घिरा हुआ है।
* यह तामस अंधकार अपने से दस गुने परिमाण के महत्तत्व से घिरा हुआ है।
* महत्तत्व अपरिमेय, असीमित

तत्वों के वृहद् से वृहद्तर रूप से निर्मित सम्पूर्ण ग्रह, उपग्रह्, तारे आदि जो ब्रह्माण्ड के एक एक अंग हैं, इनका वर्गिकरण मानव ने इनकी प्रकृति के अनुसार किया हैं। भारत के ॠषियों ने इन तारों और ग्रहों के विषय में खगोल शास्त्र के माध्यम से लगभग २२०० साल पहले ही पता लगा लिया था। भागवत पुराण के अनुसार ॠषि बाराहमिहिर ने २७ नक्षत्र, ७ ग्रहों तथा ध्रुव तारे को वेधने के लिये एक जलाशय में मेरु स्तम्भ का निर्माण करवाया था। इस मेरु स्तम्भ में ७ ग्रहों के लिये ७ मंजिल और २७ नक्षत्रों के लिये २७ रोशनदानों का निर्माण काले पत्थरों से करवाया गया था तथा इसके चारों तरफ़ मन्दिर स्वरूपी २७ वेधशालायें स्थापित की गयीं थीं

## इन्हें भी देखें
* जैन ब्रह्माण्ड विज्ञान

## बाहरी कड़ियाँ

श्रेणी:हिन्दू धर्म
श्रेणी:विष्णु पुराण
श्रेणी:हिन्दू पौराणिक कथाएँ
श्रेणी:हिन्दू इतिहास
श्रेणी:ब्रह्माण्ड
हिस्पानिओला

**हिस्पानिओला** (स्पैनिश: ला एस्पानॉला) या सैंटो डोमिंगो द्वीप, कैरेबियन मे ग्रेटर एंटीलिज द्वीपसमूह का एक द्वीप है। 
इसकी लंबाई 650 किलोमीटर और अधिकतम चौड़ाई 241 किलोमीटर है। इसका कुल क्षेत्रफल 76,000 किमी² है, कैरेबियन में क्यूबा के बाद यह दूसरा सबसे बड़ा द्वीप है।

इस द्वीप पर दो देश स्थित हैं, पश्चिमी एक तिहाई भाग पर हैती और बचे हुए भाग पर डोमिनिकन गणराज्य स्थित है।

श्रेणी:कैरेबियाई क्षेत्र
तोर्देसिलास की संधि

**तोर्देसिलास की संधि** (पुर्तगाली: Tratado de Tordesilhas, स्पेनिश: Tratado de Tordesillas), जिस पर 7 जून 1494 को तोर्देसिलास (अब स्पेन के वैलादोलिद प्रांत में), में हस्ताक्षर किए थे, वह दस्तावेज था जिसके अनुसार यूरोप के बाहर खोजी गयी सभी "नयी भूमियों" को पुर्तगाल और स्पेन के मध्य बांटा गया था। इस बंटवारे के लिए एक काल्पनिक रेखा मध्याह्न 370 लीग को आधार बनाया गया था जो केप वर्दे द्वीप समूह (अफ्रीका के पश्चिमी तट से दूर समुद्र में स्थित) के पश्चिम से होकर जाती थी। यह विभाजन रेखा केप वर्दे द्वीप समूह (जिन पर पुर्तगाल का नियंत्रण था) और क्रिस्टोफ़र कोलम्बस द्वारा अपनी पहली यात्रा के दौरान खोजे गये द्वीपों (जिन पर स्पेन ने दावा किया था), के बीच से होकर निकलती थी। इन द्वीपों को इस संधि में *सिपान्गु* और *एंटीलिया* कहा गया है, जो आज के क्यूबा और हिस्पानिओला हैं। संधि के अनुसार इस रेखा के पूर्व की सारी भूमि पुर्तगाल की और पश्चिम की भूमि स्पेन की होगी। स्पेन ने संधि का अनुमोदन 2 जुलाई 1494 और पुर्तगाल ने 5 सितम्बर 1494 को किया था। दूसरी तरफ के विश्व का बंटवारा इसके कुछ दशकों बाद **ज़रागोज़ा संधि** के द्वारा जिस पर 22 अप्रैल 1529 को हस्ताक्षर किए गये, हुआ। इस संधि के अनुसार तोर्देसिलास की संधि में निर्दिष्ट सीमांकन की रेखा की प्रतिमध्याह्न रेखा निर्धारित की गयी। दोनों संधियों की मूल प्रतियों को आर्किवो जनरल दे इंडियास (Archivo General de Indias) स्पेन और आर्क्यूवो नैशनल दा तोरे दो तोम्बो (Arquivo Nacional da Torre do Tombo) पुर्तगाल में में रखा गया है।

## सन्दर्भ

श्रेणी:अन्तरराष्ट्रीय विधि
विभाज्यता के नियम

**विभाज्यता के नियम** (divisibility rule) उन विधियों को कहते हैं जो सरलता से बता देते हैं कि कोई प्राकृतिक संख्या किसी दूसरी संख्या से विभाजित हो सकती है या नहीं। किसी भी आधार वाले संख्या-पद्धति (जैसे, द्वयाधारी या अष्टाधारी संख्याओं) के लिये ऐसे नियम बनाये जा सकते हैं किन्तु यहाँ केवल दाशमिक प्रणाली (decimal system) के संख्याओं के लिये विभाज्यता के नियम दिये गये हैं।

## इन्हें भी देखें
* भाजकों की सारणी &mdash; 1–1000 तक की संख्याओं के लिये विभाजक संख्याओं की सूची

## सन्दर्भ

## बाहरी कड़ियाँ
* हलकी फुलकी गणित (विभाज्यता)
* Interactive Divisibility Lesson on these rules
* Divisibility Criteria at cut-the-knot
* Divisibility by 9 and 11 at cut-the-knot
* Divisibility by 7 at cut-the-knot
* Divisibility by 81 at cut-the-knot
* Divisibility by Three Explained
* Stupid Divisibility Tricks Divisibility rules for 2-102.

श्रेणी:अंकगणित
मुलाटु

पुर्तगाली और स्पैनिश शब्दावली में **मुलाटु** वो व्यक्ति है जिसके माता और पिता में से एक श्वेत और दूसरा अश्वेत होता है, या उस व्यक्ति के वंशज श्वेत और अश्वेत दोनो होते हैं।

## नामोत्पत्ति
मुलाटु प्रत्यक्ष रूप से लैटिन शब्द *म्युलुस* (mulus) से बना है जिसका अर्थ खच्चर होता है, यानि वो जीव जो एक अश्व और गर्दभ के मिलन से जन्म लेता है।

## सन्दर्भ

श्रेणी:दक्षिण अमेरिका की मानव जातियाँ
पेप्टाइड

thumb|right|एक पेप्टाइड हार्मोन, ग्लुकागोन
अमीनो अम्लों की छोटी श्रृंखलाओं को **पेप्टाइड** कहते हैं। कई पेप्टाइड मिलकर प्रोटीन का गठन करते हैं। प्रोटीन एवं पेप्टाइड में आकार का ही अंतर है। इसमें अमीनो अम्ल जिस बंध द्वारा जुड़े होते हैं उसे पेप्टाइड बंध कहते हैं।

श्रेणी:प्रोटीन
मेहरुन्निसा परवेज़

**मेहरुन्निसा परवेज़** एक कहानीकार हैं तथा भोपाल से समरलोक पत्रिका का संपादन कर रही हैं।
## सन्दर्भ


श्रेणी:भारतीय लेखिका
श्रेणी:पद्मश्री प्राप्तकर्ता
महाविस्फोट सिद्धान्त

[thumb|बिग बैंग सिद्धान्त के अनुसार, यह [ब्रह्मांड अति सघन (एक प्रोटोन से छोटा)था। इस सिद्धन्त के अनुसार इस प्रोटोन से छोटे ब्राह्मण के अंदर एक महा विस्फोट हुआ।यह विस्फोट इतना ज्यादा ऊर्जावान था कि अब तक इसका विस्तार जारी है। एक सामान्य धारणा के अनुसार अंतरिक्ष स्वयं भी अपनी आकाशगंगाओं सहित विस्तृत होता जा रहा है। ऊपर दर्शित चित्र ब्रह्माण्ड के एक सपाट भाग के विस्तार का कलात्मक दृश्य है।]]

**महाविस्फोट सिद्धान्त** अथवा **बिग बैंग सिद्धान्त** के अनुसार लगभग 13.8 अरब वर्ष पूर्व (13.8 Billion year ago) ब्रह्मांड सिमटा हुआ था। इसमें हुए एक विस्फोट के कारण इसमें सिमटा हर एक कण फैलता गया जिसके फलस्वरूप ब्रह्मांड की रचना हुई। यह विस्तार आज भी जारी है जिसके चलते ब्रह्मांड आज भी फैल रहा है। इस धमाके में अत्यधिक ऊर्जा का उत्सजर्न हुआ। यह ऊर्जा इतनी अधिक थी जिसके प्रभाव से आज तक ब्रह्मांड फैलता ही जा रहा है। सारी भौतिक मान्यताएं इस एक ही घटना से परिभाषित होती हैं जिसे बिग बैंग सिद्धान्त कहा जाता है। महाविस्फोट नामक इस महाविस्फोट के धमाके के मात्र 1.43सेकेंड अंतराल के बाद समय, अंतरिक्ष की वर्तमान मान्यताएं अस्तित्व में आ चुकी थीं। भौतिकी के नियम लागू होने लग गये थे।1.34वें सेकेंड में ब्रह्मांड १०३० गुणा फैल चुका था और क्वार्क, लैप्टान और फोटोन का गर्म द्रव्य बन चुका था।1.4सेकेंड पर क्वार्क मिलकर प्रोटॉन और न्यूट्रॉन बनाने लगे और ब्रह्मांड अब कुछ ठंडा हो चुका था। हाइड्रोजन, हीलियम आदि के अस्तित्त्व का आरंभ होने लगा था और अन्य भौतिक तत्व बनने लगे थे। 

ब्रह्मांड का जन्म एक महाविस्फोट के परिणामस्वरूप हुआ। इसी को **महाविस्फोट सिद्धान्त** या **बिग बैंग सिद्धान्त** कहते हैं।, जिसके अनुसार लगभग बारह से चौदह अरब वर्ष पूर्व संपूर्ण ब्रह्मांड एक परमाण्विक इकाई के रूप में था। उस समय मानवीय समय और स्थान जैसी कोई अवधारणा अस्तित्व में नहीं थी।

बिग बैंग सिद्धांत के आरंभ का इतिहास आधुनिक भौतिकी में जॉर्ज लेमैत्रे ने लिखा हुआ है। लैमेंन्तेयर एक रोमन कैथोलिक पादरी थे और साथ ही वैज्ञानिक भी। उनका यह सिद्धान्त अल्बर्ट आइंसटीन के प्रसिद्ध सामान्य सापेक्षवाद के सिद्धांत पर आधारित था। यह ऍडविन हबल थे जिन्होंने वर्ष 1929 में यह बताया कि सभी गैलेक्सी एक दूसरे से सिकुड़ रहे हैं। महाविस्फोट सिद्धांत दो मुख्य धारणाओं पर आधारित होता है। पहला भौतिक नियम और दूसरा ब्रह्माण्डीय सिद्धांत। ब्रह्माण्डीय सिद्वांत के मुताबिक ब्रह्मांड सजातीय और समदैशिक (आइसोट्रॉपिक) होता है। १९६४ में ब्रिटिश वैज्ञानिक पीटर हिग्गस ने महाविस्फोट के बाद एक सेकेंड के अरबें भाग में ब्रह्मांड के द्रव्यों को मिलने वाले भार का सिद्धांत प्रतिपादित किया था, जो भारतीय वैज्ञानिक सत्येन्द्र नाथ बोस के बोसोन सिद्धांत पर ही आधारित था। इसे बाद में 'हिग्गस-बोसोन' के नाम से जाना गया। इस सिद्धांत ने जहां ब्रह्मांड की उत्पत्ति के रहस्यों पर से पर्दा उठाया, वहीं उसके स्वरूप को परिभाषित करने में भी मदद की।

## इन्हें भी देखें
* जॉर्ज लेमैत्रे
* द बिग बैंग थीअरी
* क्रम-विकास
* ब्लैक होल
* ऍडविन हबल
* निहारिका
* स्टीफन हॉकिंग
* हिग्स बोसॉन
* स्टेडी स्टेट थ्योरी
* नासदीय सूक्त

## सन्दर्भ

## बाहरी कड़ियाँ
* बिग बैंग सिद्धांत 
* ब्रह्मांड बिग बैंग से परे
* 
* महाविस्फोट सिद्धान्त से संबंधित वीडियो

श्रेणी:भौतिक सिद्धांत
श्रेणी:खगोलीय घटनाएँ
श्रेणी:खगोलीय सिद्धांत
श्रेणी:हिन्दी विकि डीवीडी परियोजना
श्रेणी:सृष्टि रचना
मूत्राशय

right|thumb|300px|मूत्राशय

शरीर रचना विज्ञान **मूत्राशय** (urinary bladder) वह आन्तरिक अंग है जो मूत्र विसर्जन के पहले वृक्कों द्वारा निर्मित मूत्र को इकट्ठा रखता है।

## कुछ और छबियाँ

 Image:Illu penis.jpg|Structure of the penis
 Image:Illu repdt female.jpg|Organs of the female reproductive system.
 Image:Gray402.png|Coronal section of pelvis, showing arrangement of fasciæ. Viewed from behind. 
 Image:Gray829.png|Dissection of side wall of pelvis showing sacral and pudendal plexuses. (Bladder visible at lower left.) |
 Image:Gray1037.png|The peritoneum of the male pelvis.
 Image:Gray1135.png|Median sagitta section of male pelvis.
 Image:Gray1136.png|Male pelvic organs seen from right side.
 Image:Gray1139.png|Median sagittal section of female pelvis.
 Image:Gray1140.png|The interior of bladder.
 Image:Gray1141.png|Vertical section of bladder wall. 
 Image:Gray1152.png|Fundus of the bladder with the vesiculæ seminales.
 Image:Gray1156.png|Vertical section of bladder, penis, and urethra.
 Image:Gray1165.png|Female pelvis and its contents, seen from above and in front.
 Image:Gray1224.png|Topography of thoracic and abdominal viscera.
 Image:Male_pelvic_structures.svg|The bladder can be seen highlighted in yellow in the illustration.
 Image:Urinary bladder.JPG|Layers of the urinary bladder wall and cross section of the detrusor muscle.


## इन्हें भी देखें
*मूत्र
*मलाशय (रेक्टम)

श्रेणी:शरीर के आन्तरिक अंग
एनिमेशन

अंगूठाकार|कठपुतलियों के माध्यम से अमेरिकी अर्थव्यवस्था की कार्यप्रणाली को दर्शाता है, जो एनीमेशन द्वारा उपकरणों का निर्माण, वितरण और विक्रय करती है (हिन्दी शीर्षक उपलब्ध), वर्ष १९३९
अंगूठाकार|चलचित्र 'स्नो व्हाइट् एण्ड् द सेवन् ड्वार्फ़्स्' का ट्रेलर। संयुक्त राज्य अमेरिका में १९६४ से पहले प्रकाशित चलचित्र ट्रेलर सार्वजनिक डोमेन में हैं।
**अनुप्राणन** या **एनिमेशन** द्विआयामी और त्रिआयामी कलाकृतियों की छवियों का, भ्रम उत्पन्न करने के लिए तेजी से किया गया सिलसिलेवार प्रदर्शन है। यह दृष्टिभ्रम के कारण उत्पन्न गति का एक प्रकाशीय भ्रम है और इसकी रचना और प्रदर्शन कई तरह से किया जा सकता है। एनिमेशन प्रस्तुत करने का सबसे आम तरीका एक चलचित्र या वीडियो

कार्यक्रम के रूप में इसे प्रस्तुत करना है, हालांकि एनिमेशन कई अन्य रूपों में भी पेश किया जा सकता है।

2D एवं 3D कलाकृति को एक साथ एक निर्धारित दिशा में प्रदर्शित करने को ऐनीमेशन कहते हैं I ऐनीमेशन एक प्रकार का दृष्टी भ्रम भी हो सकता है I क्यों की ये सामान्य मानव नेत्र की दृष्टी छमता के कारण महसूस होता है I
आप ऐनीमेशन को कई प्रकार से कर एवं महसूस कर सकते हैं I सबसे साधारण तरीका ये हैं कि आप इसे चलचित्र द्वारा प्रस्तुत करे I इस के अलावा इसे करने के और भी कई तरीके है

## सन्दर्भ

श्रेणी:एनिमेशन
चागोस द्वीपसमूह

**चागोस द्वीपसमूह** (Chagos Archipelago) हिंद महासागर के केन्द्रीय भाग में स्थित सात एटोलों (मूँगे के द्वीपों के समूह) का एक गुट है। इसके सात एटोलों में कुल मिलाकर 60 से अधिक द्वीप हैं। चागोस द्वीपसमूह मालदीव से लगभग 500 किलोमीटर दक्षिण में है। यह द्वीप चागोस-लक्षद्वीप शृंखला के सबसे दक्षिण हिस्से पर स्थित है, जो कि भारत के लक्षद्वीप संघीय-क्षेत्र से चागोस तक चलने वाले समुद्री पर्वतों की एक शृंखला है। मॉरीशस के अन्दर चागोस द्वीपसमूह है। द्वीपसमूह का मुख्य द्वीप डिएगो गारसिया है।

## विवरण
चागोस द्वीपसमूह ब्रिटिश हिंद महासागर क्षेत्र के मुख्य घटक है। कुल द्वीप 63,17 वर्ग किलोमीटर क्षेत्र में, मुख्य द्वीप डिएगो Garcia द्वीप 27,20 वर्ग किलोमीटर क्षेत्र में, जिनमें जल लैगून, कब्जा का क्षेत्रफल लगभग 15.000 वर्ग किलोमीटर के क्षेत्र में विशेष आर्थिक क्षेत्र 636.600 वर्ग किलोमीटर है।

इस द्वीप से जल्द से जल्द Vasco de गामा पाया है, 18 वीं शताब्दी के प्रारंभिक मॉरीशस के हिस्से के रूप में फ्रांस द्वारा कब्जा है। 1814 के वियना संधि के तहत, फ्रांस ceded करने के लिए ब्रिटिश द्वीप समूह, सेशल्स के हिस्से के रूप में . 31 अगस्त 1903 में, ब्रिटेन से तैयार किया जा सेशल्स, मॉरीशस लौटने के लिए प्रबंध है। मॉरीशस स्वतंत्रता के बाद, ब्रिटेन की स्थापना ब्रिटिश हिंद महासागर क्षेत्र के द्वीपों का प्रबंधन करने के लिए है, लेकिन मॉरीशस नहीं दे अपना प्रादेशिक का दावा है। 1967, ब्रिटेन और संयुक्त राज्य अमेरिका की संधि पर हस्ताक्षर किए हैं, Garcia डिएगो में द्वीप के निर्माण के वायु सेना और नौसेना के आधार है। दोनों में खाड़ी युद्ध और अफगानिस्तान में युद्ध, डिएगो Garcia आधार द्वीप के पास एक बहुत ही महत्वपूर्ण भूमिका निभाई है।

सैन्य अड्डों के निर्माण के लिए, ब्रिटेन के द्वीप पर मजबूर किया जाएगा evictions है, जो विरोध करने के लिए जारी रखने के द्वीप के कारण, 2000 में ब्रिटिश शासन के उच्च न्यायालय में अवैध रूप से सरकार के कृत्यों, द्वीप के लौटने की अनुमति मुक्त करने के लिए इस द्वीप के डिएगो Garcia के अलावा अन्य द्वीपों (अमेरिकी सेना के बहाने रक्षा के तहत नागरिकों की आवश्यकता पर रोक लगाने के पास आया डिएगो Garcia द्वीप) . संधि के बाद से संयुक्त राज्य अमेरिका के बीच ब्रिटेन और 2016 में समाप्त होगा, द्वीपसमूह की राजनीतिक स्थिति अस्पष्ट बनी हुई है। मॉरीशस के लिए संयुक्त राष्ट्र मानवाधिकार आयोग के अनुरोध पर समाप्त हो गया है कि इस संधि में इस द्वीप की संप्रभुता .

## इन्हें भी देखें
* मॉरीशस

## सन्दर्भ

श्रेणी:मॉरीशस के क्षेत्रीय विवाद
श्रेणी:हिन्द महासागर के द्वीप
श्रेणी:विवादित द्वीप
*
श्रेणी:मॉरीशस के द्वीप
स्विस फ़्रैंक

**फ्रांक** (जर्मन: Franken, फ्रांसीसी और रोमांस: franc, इतालवी: franco; कोड: CHF) स्विट्जरलैंड और लीख़्टेनश्टाइन की मुद्रा और वैध निविदा है; यह इटली के बर्हिप्रदेश केम्पियोन द'इटालिया की भी वैध निविदा है। हालांकि यह जर्मन बर्हिप्रदेश बुशिंजेन की वैध निविधा नहीं है, लेकिन दैनदिनी में इस्तेमाल की जाती है। स्विस नेशनल बैंक बैंकनोट और संघीय स्विस टकसाल सिक्के जारी करती है।

स्विस फ्रांक यूरोप में जारी किया जाने वाला इकलौता फ्रांक है। इसके सौंवे हिस्से को जर्मन में रापेन (Rp.), फ्रांसीसी में सेंटाइम (c.), इटालवी में सेटीसीमो (ct.) और रोमांस में रेप (rp.) कहते हैं। बैंक और वित्तीय संस्थाओं द्वारा कोड के रूप में CHF इस्तेमाल किया जाता है, हालांकि अधिकांश व्यवसायी और विज्ञापनदाता "Fr." का और कुछ SFr. का इस्तेमाल करते हैं।

## बाहरी कड़ियाँ
* स्विट्जरलैंड का ऐतिहासिक और वर्तमान बैंकनोट्स   

श्रेणी:मुद्रा
सोनम कपूर

**सोनम कपूर आहूजा**(née **कपूर**; जन्म 9 जून 1985) जिनका जन्म भारत में महाराष्ट्र राज्य के मुंबई शहर में 9 जून 1985 को हुआ था, भारतीय अभिनेत्री हैं जो बॉलीवुड की फिल्मों में दिखाई देती हैं।

## निजी ज़िंदगी
सोनम कपूर, अनिल कपूर और सुनीता कपूर की बेटी, एवं फिल्म निर्माता सुरिन्द्र कपूर की पोती हैं। वह निर्माता बोनी कपूर, अभिनेता संजय कपूर और संदीप मारवाह की भतीजी हैं। सोनम कपूर तीनों बच्चों में सबसे बड़ी हैं, अन्य बहन हृया और भाई हर्षवर्धन हैं।

उसने यूनिर्वसिटी ऑफ़ ईस्ट लंडन में अध्ययन किया और फिर यूनाईटेड वर्ल्ड कॉलेज ऑफ़ साउथ ईस्ट एशिया में इंटरनेशनल बैकालौरेट (अंतर्राष्ट्रीय स्नातक की डिग्री) पाने के लिये दाखिला लिया। कपूर ने बाद में मुंबई विश्वविद्यालय से राजनीतिक विज्ञान और अर्थशास्त्र के साथ स्नातक की उपाधि प्राप्त की। वह अंग्रेजी, हिन्दी और पंजाबी भाषा में सुवक्ता हैं। उन्होंने भारतीय शास्त्रीय और लैटिन नृत्यों में प्रशिक्षण प्राप्त किया है।

उसने अपने लम्बे समय के बॉयफ़्रेन्ड आनन्द अहजा से २०१८ में शादी की है। 

## कैरियर
एक अभिनेत्री के रूप में अपने कैरियर को शुरू करने से पहले, सोनम कपूर ने संजय लीला भंसाली के साथ एक सहायक के रूप में काम किया और उनकी फिल्म *[[ब्लैक (फिल्म)|ब्लैक]]* (2005) के निर्माण के दौरान उन्हें सहायता प्रदान की। उन्होंने भंसाली की फिल्म *[[सांवरिया]]* (2007) से एक नये कलाकार रणबीर कपूर के साथ अभिनय की शुरुआत की, जो बॉक्स ऑफिस पर विफल रही।  उनके काम की अच्छी समीक्षा हुई और सब आलोचकों ने उनकी सराहना की। 

2009 में, कपूर ने राकेश ओमप्रकाश मेहरा की फिल्म *[[दिल्ली-6]]* में अभिषेक बच्चन के साथ काम किया। इस फिल्म की मिश्रित समीक्षाएं आलोचकों द्वारा की गईं लेकिन उनके काम की अत्यधिक प्रशंसा की गई। समीक्षक राजीव मसन्द ने टिप्पणी की, "सोनम कपूर दिल्ली 6 में मस्त हैं। वह एक बेजोड़, स्वाभाविक और बेरोक कलाकार हैं, क्या यह भी एक पारंपरिक महिला का नेतृत्व नहीं है". सोनम कपूर ने हाल ही में डेविड धवन की कॉमेडी फिल्म *"कम ऑन पप्पू" * पर हस्ताक्षर किया हैं जिसमें उनकी जोड़ी अक्षय कुमार के साथ है।

## फ़िल्में

## पुरस्कार व नामांकन ==jamunkumar raja8699830588

### फिल्मफेयर पुरस्कार
**नामांकित**

* 2008: फ़िल्मफेयर बेस्ट फिमेल डेब्यु अवार्ड; *[[सांवरिया]]* 
* 2008: सोनी हेड एन शोल्डर फ्रैश फेस ऑफ़ द ईयर अवार्ड; *[[सांवरिया]]*

### स्टार स्क्रीन अवार्ड्स
**नामांकित**

* 2008: स्टार स्क्रीन अवार्ड फॉर मोस्ट प्रौमिसिंग न्यूकमर - फीमेल; *[[सांवरिया]]*
* 2008: रणबीर कपूर के साथ स्टार स्क्रीन अवार्ड जोड़ी नंबर 1; *[[सांवरिया]] *

### ज़ी सिने अवार्ड्स
**नामांकित**

* 2008: ज़ी सिने अवार्ड फॉर बेस्ट फीमेल डेब्यु; *[[सांवरिया]]*

### स्टारडस्ट अवार्ड्स
**विजेता**

* 2008: स्टारडस्ट सुपर स्टार ऑफ़ टुमौरो - फीमेल; *[[सांवरिया]]*

## इन्हें भी देखें
* हुमा क़ुरैशी (अभिनेत्री)
* पर्निया कुरैशी

## सन्दर्भ

## बाहरी कड़ियाँ
* 

श्रेणी:1985 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:भारतीय हिन्दू
श्रेणी:मुंबई के लोग
श्रेणी:पंजाबी लोग
श्रेणी:मुंबई विश्वविद्यालय के पूर्व छात्र
मुनि जिनेन्द्र विजय

## मुनि जिनेन्द्र विजय 'जलज'

चित्र:Jinendra.jpg

जैन सन्त मुनि जिनेन्द्र विजय मध्य प्रदेश के रतलाम जिले में पैदा हुए। आपको *‘*'जलज**’'' नाम से भी जाना जाता है।

जैन कुल में पैदा होने के अलावा भी अपनी जैन धर्म में तीव्र जिज्ञासा के कारण बाल्यावस्था में ही इन्होंने गृहस्थ जीवन का त्याग कर जैन दीक्षा ग्रहण की और आत्मकल्याण के मार्ग पर अग्रसर हुए। दीक्षा काल में संयम साधना एवं कठोर जप्-तप से ज्ञानार्जन को प्रगतीशील हुए। अपनी कठोर साधना के फल्स्वरुप ही अल्प-आयु में ज्योतिष विद्या के प्रकाण्ड ज्ञाता बन इन्होंने ‘***ज्योतिष सम्राट***’ की उपाधि हासिल की।

आत्म कल्याण और ज्ञानार्जन के साथ ही समाज कल्याण की दिशा में भी आप अग्रसर हैं और सामाजिक चेतना और धर्म प्रचार के उद्देश्य से प्रवचन और पुस्तक रचना के क्षैत्र में आप निरन्तर क्रियाशील हैं।
आपके समाजोत्थान के प्रयासों के परिणाम स्वरुप जैन समाज ने आप श्री को ‘***मालवा भुषण*'''’ कि उपाधि से नवाजा है।

--Nilesh.Kanthed ०६:३३, ३० अक्टूबर २००९ (UTC)
व्यक्तित्व

**व्यक्तित्व** (अंग्रेज़ी: Personality) एक संरचना है जो आपस में जुड़े व्यवहार, दिमागी, और भावनात्मक पैटर्न को इकट्ठा करता है, जिसे ज़िंदगी और पर्यावरण कारक बदलते है। ये आपस में जुड़े पैटर्न छोटे अर्से में ज़्यादातर समय स्थिर होते हैं, लेकिन पूरे जीवनकाल में बदलते रहते हैं।

मनोवैज्ञानिकों ने इंसान के अलग-अलग हिस्सो को ध्यान में रखते हुए अलग-अलग मतलब दिए हैं। इन अलग-अलग मतलबो पर वैसे तो कोई आम सहमती नहीं है, लेकिन ज़्यादातर सिद्धांत पर्यावरण से प्रेरणा और मनोवैज्ञानिक के मेलजोल पर ध्यान लगाते हैं।

श्रेणी:मनोविज्ञान

## ये भी देखें

* व्यक्तित्व मनोविज्ञान
* व्यक्तित्व विकार
* व्यक्तित्व विकास
* व्यक्तित्व विकार
* [[मनोमिति]

## सन्दर्भ
राष्ट्रीय विज्ञान अकादमी, इलाहाबाद

**भारतीय विज्ञान अकादमी** (National Academy of Sciences, India) (स्थापना 1930) भारत की सबसे पुरानी विज्ञान अकादमी है। यह [प्रयागराज]] में स्थित है। इसका मुख्य उद्देश्य भारतीय वैज्ञानिकों द्वारा किये गये शोध कार्यों को प्रकाशित करने के लिये एक राष्ट्रीय मंच प्रदान करना है।

## इन्हें भी देखें
* भारतीय राष्ट्रीय विज्ञान अकादमी (Indian National Science Academy)
* भारतीय विज्ञान अकादमी (Indian Academy of Sciences)

## बाहरी कड़ियाँ
* Official website

श्रेणी:भारत में अनुसंधान संस्थाएँ
रोहित (नाम)

**Vipin एक** नाम है जो दक्षिण एशिया में प्रयुक्त किया जाता है। यह एक पुरुष नाम है। इसका हिन्दी में अर्थ है गहरा लाल रंग। यह राजहंस नाम के पक्षी के लिए मराठी नाम भी है। यह भारतीय चलचित्रों में एक बहुत लोकप्रिय नाम भी है।

## व्युत्पत्ति
"रोहित" एक प्रकार की जड़ से व्युत्पन्न शब्द है जो गहरे लाल रंग का सूचक है। इस शब्द की सटीक व्युत्पत्ति अज्ञात है, लेकिन कुछ प्रमेय इस प्रकार हैं:
* यह संस्कृत के एक शब्द से निकला है, जिसका अर्थ है "सूर्य की पहली किरणें"।
* यह संस्कृत के शब्द रोहितः से निकला है, जिसका अर्थ है, "लाल रंगी मृग"। हिन्दू त्रिमूर्ति के निर्माण के देवता, ब्रह्मा द्वारा एक बार इस प्रकार का रूप धार्ण किया गया था।
* यह श्रीकृष्ण के पुत्र, रोहिथ से निकला शब्द है।
* रोहित भगवान विष्णु का भी एक नाम है। यह विष्णु सहस्रनाम में है।
* रिहित, हिन्दी के शब्द "लोहित" से व्युत्पन्न है जिसका अर्थ है लोहा और जो रक्त लाक रंग का सूचक है।

## लोग
* रोहित - अयोध्या के सूर्यवंशी राजा, हरिश्चंद्र के पुत्र
* रोहित रॉय - एक भारतीय टेलीविज़न अभिनेता
* रोहित शर्मा - एक भारतीय क्रिकेटर
* रोहित बॉल - एक भारतीय फैशन डिज़ाइनर
* रोहित श्री - रंगमंच कलाकार

## बाहरी कड़ियाँ
* l रोहित हिन्दी शब्दसागर में।
* रोहित यशवंत अहिरे 

श्रेणी:नाम
श्रेणी:रोहित शब्द
श्रेणी:एक भारतीय लेखक
निशान्त

**निशान्त** भारत में दिया जाने वाला एक पुरुष नाम है।

निशान्त नाम संस्कृत से निकला है जिसका अर्थ है भोर या रात्रि का अन्त। संस्कृत में **निशा** का अर्थ है 'रात्रि' और **अन्त** का अर्थ है 'समाप्ति', इसलिए निशान्त शब्द एक युग्म है जो इन दोनो को मिलाकर बना है और इसलिए इस नाम का अर्थ है रात्री का अन्त या सूर्योदय की पहली किरणें। पर्यायक्रमिकतः, निशान्त का एक अर्थ है अज्ञान के अन्धेरे का अन्त या नवीन उत्पत्ति। यह नाम मुख्यतः भारत में ही प्रयुक्त होता है।

## बाहरी कड़ियाँ
* निशान्त का अर्थ 
* निशान्त नेम्सपीडिया पर। 

श्रेणी:नाम
सेलिना जेटली

**सेलिना जेटली** (जन्म २४ नवम्बर      १९८१), एक भारतीय अभिनेत्री और पूर्व सुंदरी है। उन्हें २००१ में फेमिना मिस इंडिया का ताज पहनाया गया था।

## प्रारम्भिक जीवन
जेटली का जन्म शिमला में एक भारतीय पंजाबी पिता और एक अफ़गानी हिन्दु मां के यहां हुआ। सेलिना के पिता, वी.के. जेटली, भारतीय सेना के एक सेवानिवृत्त कर्नल है, जबकि उनकी माँ मीता एक अफ़गान हिंदू हैं जो भारतीय सेना में एक नर्स थी, साथ ही साथ वह पूर्व अफ़गान सुंदरी भी थीं। उनका एक भाई है, जो भारतीय सेना में सेवारत है।

सेलिना, लखनऊ सहित कई नगरों में पली बढ़ीं, जहां उन्होंने सिटी मोंटेसरी स्कूल में अध्ययन किया। उन्होंने बहरामपुर, उड़ीसा में भी अध्ययन किया जब उनके पिता को वहां तैनात किया गया था। उन्होंने कोलकाता, भारत में अपना सबसे अधिक समय बिताया है। वह धर्म से एक हिन्दू हैं। सेलिना के अनुसार जब वह छोटी थीं तब वह एक चिकित्सक या फिर एक पायलट के रूप में सेना में भर्ती होना चाहती थीं। उन्होंने इन्दिरा गांधी राष्ट्रीय मुक्त विश्वविद्यालय से वाणिज्य में स्नातक की डिग्री प्राप्त की है।

## कार्य जीवन
जेटली मिस यूनीवर्स 2001 के फाइनल में प्रतियोगी थीं। फेमिना मिस इंडिया यूनिवर्स के शीर्षक के अलावा, सेलिना ने मिस मार्गो खूबसूरत त्वचा, इंडिया टाइम्स सर्फर्स च्वाइस और MTV का मोस्ट वांटेड अवार्ड जीता।

2003 में उन्होंने फिल्म उद्योग में अपनी शुरुआत फिरोज खान की फिल्म *[[जानशीन]]* के साथ की। 2007 में जेटली न्यूजीलैंड गईं अपनी पहली अंतरराष्ट्रीय फिल्म *[[लव हैज़ नो लैंग्वेज|लव हैज नो लैंग्वेज]]*, एक रोमांटिक कॉमेडी की शूटिंग के लिये। साथ ही वहां किसी ने चोरी से उनको निशाना बनाया जो भारत से ही उनका पीछा कर रहा था। कहा गया कि जेटली को इस अनुभव से मानसिक आघात पहुँचा था।

जेटली को *क्वेस्ट औफ शेहेरेज़ादे* में फारस की एक राजकुमारी की भूमिका निभाने के लिये शॉन कॉनरी और ऑरलैंडो ब्लूमके साथ अनुबंधित किया गया है। फिल्म अरबियन नाइट्स पर आधारित है और केन खान द्वारा निर्देशित है। यह सेलिना का हॉलीवुड में पहला उपक्रम होगा। वह मिस्र पर्यटन और डी'डमास की ब्रांड एंबेसडर भी हैं।

जेटली LGBT समुदाय के अधिकार और समानता की समर्थक हैं और भारत में समलैंगिक अधिकार आंदोलन का भी समर्थन करती हैं। 

## फिल्मोग्राफी

## रोचक तथ्य
# वह बॉलीवुड की एकमात्र ऐसी प्रतिष्ठित व्यक्ति हैं जो खुलकर भारत में समलैंगिक अधिकार आंदोलन का समर्थन करती हैं। 
# वह हिन्दी, फारसी, पश्तो, अंग्रेजी और फ्रेंच भाषाएं धाराप्रवाह के साथ बोल लेतीं हैं।

## इन्हें भी देखें
* अफगानिस्तान_में_धर्म#हिंदू_धर्म

## सन्दर्भ

## बाहरी कड़ियाँ

* 

श्रेणी:1981 में जन्मे लोग
श्रेणी:फ़ेमिना मिस इंडिया विजेता
श्रेणी:मिस यूनिवर्स 2001 प्रतिनिधि
श्रेणी:भारतीय कलाकार
श्रेणी:भारतीय फ़िल्म अभिनेत्री
श्रेणी:पंजाबी लोग
श्रेणी:हिन्दी फिल्म कलाकार
श्रेणी:भारतीय महिला मॉडल
श्रेणी:जीवित लोग
श्रेणी:भारतीय हिंदू
श्रेणी:काबुल से लोग
श्रेणी:गूगल परियोजना
डीआरडीओ निशान्त

**डीआरडीओ निशान्त** एक मानवरहित यान (यूएवी) जिसे भारत के वैमानिकी विकास प्रतिष्ठान जो डीआरडीओ की एक शाखा है, ने भारतीय सशस्त्र बलों के लिए विकसित किया है। निशान्त यूएवी मुख्य रूप से शत्रु के क्षेत्र से खुफिया जानकारी जुटाने, निगरानी, लक्ष्य पद, तोपखाने का मारक सुधार करने, क्षति आकलन इत्यादि के लिए बनाया गया है। इस यूएवी की एकबारगी उड़ान क्षमता ४ घंटे और ३० मिनट है। निशान्त ने विकास चरण और प्रयोक्ता परीक्षण को पूरा कर लिया है।

३८० किलो के निशान्त यूएवी को पन-वायवीय लांचर से रेल-प्रक्षेपण की आवश्यकता होती है और इसे रिकवर करने के लिए पैराशूट प्रणाली चाहिए होती है।

## विशेषताएँ
* दिन/रात क्षमता 
* युद्धक्षेत्र टोहन व गश्ती 
* लक्ष्य मार्गन और स्थानीयकरण
* तोपखाने का मारक सुधार
* सर्वक्षेत्रीय गतिशीलता
* लक्ष्य पद (एकीकृत लेजर लक्षित अभिनिहितक का प्रयोग करके)
* एकबारगी उड़ान: ४ घंटे ३० मिनट

श्रेणी:मानव रहित विमान
हैंस क्रिश्चियन एंडर्सन

**हैंस क्रिश्चियन एंडर्सन** (; २ अप्रैल १८०५ - ४ अगस्त १८७५) डेनमार्क के एक प्रसिद्ध लेखक एवं कवि थे। वे बच्चों की कहानियों के लिये प्रसिद्ध हैं। अपने जीवन में विश्व भर के बच्चों का मनोरंजन करने के लिये वे प्रसिद्ध थे। उनकी कविताएँ एवं कहानियाँ विश्व की १५० से अधिक भाषाओं में अनुदित हुई हैं। इनकी कृतियों को लेकर चलचित्र, नाटक, एवं एनिमेटेड फिल्में बनी हैं। 

## जीवनी
हान्स क्रिशिचयन ऐंडर्सन का जन्म 2 अप्रैल 1805 को ओडेन्स (डेन्मार्क) में हुआ। अपने बचपन में ही उन्होंने कठपुतलियों के लिए एक नाटक की रचना कर अपनी भावी कल्पनाशक्ति का परिचय दिया। यह छोटे ही थे जब इनके निर्धन पिता की मृत्यु हो गई। तत्पश्चात् ये ऑपेरा में गायक बनने की इच्छा से कोपेनहागेन आए। इन्होंने इस समय बुरे दिन भी देखे, परंतु कुछ गायक मित्रों की सहायता से काम चलता रहा। गायक बनने की अभिलाषा छोड़कर इन्होंने रॉयल थियेटर में नृत्य सीखना आरंभ किया। रॉयल थियेटर के निर्देशक श्री कॉलिन ने डेन्मार्क नरेश से इनकी प्रशंसा की और कुछ वर्षो के लिए उन्होंने इनकी शिक्षा का भार सॅभाला। 

सन् 1829 में इन्हें फ़ॉडराइज़" नामक पुस्तक के प्रकाशन के फलस्वरूप प्रथम सफलता प्राप्त हुई। 1833 में डेन्मार्क नरेश ने इनको कुछ धन भ्रमणार्थ दिया, जिससे इनका अनुभव बढ़ा। 1835 में इनकी कथा "इंप्रोवाइज़ेटर" को बहुत सफलता मिली। इस समय इन्होंने "फ़ेयरी टेल्स" लिखना आरंभ किया, जिनके द्वारा ये विश्वविख्यात हुए। इन्होंने कई नाटक भी लिखे। 1872 में एक दुर्घटना ने इन्हें किसी योग्य न रहने दिया और 4 अगस्त 1875 को इनकी मृत्यु हो गई। 

## कृतियाँ
विश्व के बाल साहित्य और स्कैडिनेविया के साहित्य में इनका सर्वप्रथम स्थान है। विश्व की लगभग सभी भाषाओं में इनकी विख्यात कृतियों का अनुवाद हो चुका है। 

इनकी मुख्य कृतियाँ निम्नलिखित हैं : "फ़ॉडराइज़" (1829), "रैंबल्स" (1831); "दि इंप्रोवाइज़ेर" (1835); "फ़ेयरी टेल्स" (1835-37, 1845, 1847-48, 1852-62, 1871-72); "ए पिक्चर बुक विदाउट पिक्चर्स" (1840); "ए पोएट्स बज़ार" (1847); "द दू बैरोनेसेज़" (1847); "इन स्वीडेन" (1849); "आत्मकथा", "टु बी और नॉट टुबी" (1857) और "इन स्पेन" (1863)। (स्कं.गु.)

* *द स्टीडफास्ट टिन सोल्जर*
* *द स्नो क्वीन*
* *द लिटिल मर्मेड*
* *थम्बलिना*
* *द लिटिल मैच गर्ल*
* *दि अग्ली डक्लिंग*

## बाहरी कड़ियाँ
* Hans Christian Andersen Information (mainly in Danish) contains information about his life, childhood home, Hans Christian Andersen House and museum, fairy tales and stories, literary activities, drawings, papercuts and picture pages.
* Hans Christian Andersen biography 
* The Hans Christian Andersen Center - contains many Andersen's stories in Danish and English
* The Hans Christian Andersen Museum in Odense has a large digital collection of Hans Christian Andersen papercuts, drawings and portraits - Also you can follow his travels across Europe and explore his Nyhavn study.
* The Orders and Medals Society of Denmark has descriptions of Hans Christian Andersen's Medals and Decorations.
* Works by Hans Christian Andersen at Internet Archive. Scanned, color illustrated first editions.

श्रेणी:लेखक
श्रेणी:डेनमार्क
श्रेणी:१८०५ जन्म
श्रेणी:१८७५ में निधन